8.90 ಕೋಟಿಗೆ ಮಾರಾಟವಾಯ್ತು ಹಳೆಯ ವೇರ್ ಹೌಸ್

ಕ್ಯಾನ್‍ಬೆರಾ: ಹಳೆಯ ವೇರ್ ಹೌಸ್ ಬರೋಬ್ಬರಿ 8.88 ಕೋಟಿ ರೂ. ಮಾರಾಟವಾಗಿದೆ. ರಸ್ತೆ ಬದಿಯಲ್ಲಿರುವ ವೇರ್ ಹೌಸ್ ನೋಡಿದ ಜನ ಇದಕ್ಕೆ ಇಷ್ಟು ಬೆಲೆ ಕೊಡೋದಾ ಅಂತಾ ಆಶ್ಚರ್ಯ ವ್ಯಕ್ತಪಡಿಸಿದ್ದಾರೆ.

ಆಸ್ಟ್ರೇಲಿಯಾದ ಬ್ರಿಸ್‍ಬೆನ್ ಎಂಬಲ್ಲಿ ಈ ವಿಶೇಷ ವೇರ್ ಹೌಸ್ ನೋಡಲು ಸಿಗುತ್ತದೆ. ಈ ವೇರ್ ಹೌಸ್ ನ್ನು ಹೊರಗಡೆಯಿಂದ ನೋಡಿದಾಗ ಅದರಲ್ಲಿರುವ ವಿಶೇಷತೆ ತಿಳಿಯುವುದಿಲ್ಲ. ವೇರ್ ಹೌಸ್ ಒಳಗೆ ಪ್ರವೇಶಿಸಿದ್ರೆ ಸುಂದರ ಲೋಕದ ದರ್ಶನ ನಿಮಗೆ ಸಿಗಲಿದೆ. ಒಳಗಡೆ ಸುಸಜ್ಜಿತವಾದ ದೊಡ್ಡ ವರಾಂಡವುಳ್ಳ ಮನೆ ಇದಾಗಿದ್ರೂ, ಹೊರಗಿನಿಂದ ವೇರ್ ಹೌಸ್ ರೀತಿಯಲ್ಲಿ ಕಾಣುತ್ತದೆ.

ಮನೆಯಲ್ಲಿ ಏನಿದೆ..? ದೊಡ್ಡ ವರಾಂಡವುಳ್ಳ ಮನೆಯಲ್ಲಿ ಹವಾನಿಯಂತ್ರಿತ ಎರಡು ಐಷಾರಾಮಿ ಬೆಡ್ ರೂಮ್‍ಗಳನ್ನು ಹೊಂದಿದೆ. ಆಧುನಿಕ ಶೈಲಿಯಲ್ಲಿ ನಿರ್ಮಿತ ಅಡುಗೆ ಮನೆ, ಸ್ಟೈಲಿಶ್ ಬಾತ್ ರೂಮ್ ಹೊಂದಿದೆ. ಎಲ್ಲ ಸೌಲಭ್ಯಗಳನ್ನು ಒಳಗೊಂಡಿರುವ ಈ ಮನೆಯನ್ನು ಕೊಳ್ಳಲು ಹಲವು ಜನರು ಮುಂದೆ ಬಂದಿದ್ದರು. ಕೊನೆಗೆ ಈ ಮನೆ ಬರೋಬ್ಬರಿ 8.90 ಕೋಟಿಗೆ ಬಿಕರಿಯಾಗಿದೆ ಎಂದು ಏಜೆಂಟ್ ಜ್ಯಾಕ್ ಟುಲ್ಲಿ ಹೇಳಿದ್ದಾರೆ.

ಒಂದೇ ಒಂದು ದೊಡ್ಡ ವರಾಂಡದಲ್ಲಿ ಮನೆಯನ್ನು ವಿಂಗಡಿಸಲಾಗಿದೆ. ಆರಂಭದಲ್ಲಿ ಕುಳಿತುಕೊಳ್ಳಲು ಸೋಫಾ ವ್ಯವಸ್ಥೆ, ಅಡುಗೆ ಮನೆ, ಡೈನಿಂಗ್ ಟೇಬಲ್ ಎಲ್ಲವನ್ನು ಅಚ್ಚುಕಟ್ಟಾಗಿ ಪ್ಲಾನ್ ಮಾಡಲಾಗಿದೆ. ವಿಭಿನ್ನ ಮತ್ತು ಕಲಾತ್ಮಕ ಮನೆಗಳನ್ನು ಇಷ್ಟಪಡುವವರು ಈ ವೇರ್ ಹೌಸ್ ಇಷ್ಟಪಡುತ್ತಾರೆ. ಮನೆಯಲ್ಲಿಯ ಪ್ರತಿಯೊಂದನ್ನು ಅತ್ಯಂತ ಸೂಕ್ಷ್ಮವಾಗಿ ಅಚ್ಚುಕಟ್ಟಾಗಿ ವಿನ್ಯಾಸಗೊಳಿಸಲಾಗಿದೆ. ಮನೆಯ ಯಾವುದೇ ಭಾಗದಲ್ಲಿಯೂ ಭಿನ್ನ ಬಣ್ಣಗಳು, ಕರಕುಶಲ ಸಾಮಾಗ್ರಿಗಳಿಂದ ಸರಳವಾಗಿ ಅಲಂಕರಿಸಲಾಗಿದೆ.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv